BANPU สลด! ปี 58 พลิกขาดทุน 1.53 พันล้าน ยังแจกปันผล 0.50 บ./หุ้น
BANPU สลด! ปี 58 พลิกขาดทุน 1.53 พันลบ. จากปีก่อนมีกำไร 2.70 พันลบ. ยังแจกปันผล 0.50 บ./หุ้น XD 25 เม.ย.59 กำหนดจ่าย 13 พ.ค.นี้
19 ก.พ. 2559

บริษัท บ้านปู จำกัด (มหาชน) หรือ BANPU รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีผลขาดทุนสุทธิ 1.53 พันล้านบาท หรือขาดทุนสุทธิ 0.594 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.70 พันล้านบาท หรือมีกำไรสุทธิ 1.044 บาทต่อหุ้น
ทั้งนี้ผลการดำเนินงานในช่วงดังกล่าวพลิกขาดทุนเนื่องจาก ราคาขายถ่านหินเฉลี่ยสำหรับปี 58 เท่ากับ 55.53 เหรียญสหรัฐต่อต่อ เปรียบเทียบกับราคาขายถ่านหินเฉลี่ยสำหรับปี 57 เท่ากับ 65.36 เหรียญสหรัฐต่อตัน ลดลงจากปีก่อนคิดเป็น 15% ซึ่งเป็นผลาจากราคาถ่านหินในตลาดโลกที่ปรับตัวลดลง
นอกจากนี้ ได้ประกาศจ่ายปันผลเป็นเงินสดจำนวน 0.50 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 เม.ย. 2559 และกำหนดจ่ายเงินปันผลในวันที่ 13 พ.ค. 2559
 